laion/Wikipedia-Exotic huggingface dataset:
סיסו KB-45

סיסו KB-45 (בפינית : Sisu KB-45) היא משאית המוגדרת כמשאית שטח מתוצרת יצרנית הרכב הכבד Oy Suomen Autoteollisuus Ab (אנ') אשר יוצרה בין השנים 1970–1965 ב-פינלנד דגם "סיסו KB-45" פותח עבור כוחות ההגנה הפיניים ("Finnish Defence Forces" (אנ')). 18 כלי הרכב הראשונים נמסרו לצבא ההגנה באוגוסט 1965. השימוש העיקרי בהם היה משיכת תותחי הוביצר ותותחי נ"מ. כוחות הביטחון קיבלו 83 יחידות. בשנת 2008 הוחלף דגם "סיסו KB-45" בדגם "Sisu A2045" (אנ') בשנת 1970 נוסף דגם "Sisu A-45" (אנ'). מסגרת הרכב גמישה ומאפשרת לכל גלגל שנוגע בקרקע להאחז בשטח מחוספס תא הנוסעים עשוי סיבי זכוכית ופלדה מהודק על המסגרת משלוש נקודות בתא האחסון האחורי - עד 25 נוסעים מנוע דיזל סוג הנעה : 4x4 קיבולת מכל דלק : 226 ליטר רדיוס סיבוב - 7.6 מטר בראש פרויקט בניית דגם "סיסו KB-45" עמד המהנדס "Uoti Hartikainen" שנטל חלק גם בעיצוב הדגם "סיסו KB-45" "סיסו KB-45" "סיסו KB-45" מבט למנוע 6 צילינדרים, מנוע דיזל מתוצרת "Leyland Motors" (אנ') סיסו S-321 סיסו S-21 סיסו K-50SS מדיה וקבצים בנושא סיסו KB-45 בוויקישיתוף Blomberg, Olli (2006). Suomalaista Sisua vuodesta 1931 – Monialaosaajasta kuorma-autotehtaaksi [Finnish Sisu since 1931 – From multi-industrial expert to lorry factory] (בפינית). Karis: Oy Sisu Auto Ab. ISBN 952-91-4918-2. Mäkipirtti, Markku (2008). Vanaja. Ajoneuvot Suomessa (in Finnish). Volume 1 (1st ed.). Tampere: Apali Oy. ISBN 978-952-5026-72-6. "סיסו K-50SS" archive.is/20130725222352/http://gallery "סיסו KB-45" web.archive.org/web/20120323175946 Blomberg, Olli (2003). Yhteissisusta Vanajan ja Sisun kautta Patriaan (soome keeles). Hämeenlinna: Patria Vehicles Oy. lk 123.–124.lk. ISBN 952-91-5613-8.
אולד-סקול היפ הופ

אולד-סקול היפ הופ (באנגלית: Old-school hip hop) היה השלב הראשון מתוך שלושת שלבי ההתפתחות מוזיקת היפ הופ משנות השבעים ועד שנת 1986. המושג "אולד סקול ראפ" מתאר הן את שם התקופה והן את סגנון הראפ שהיה מקובל בתקופה זו (כולל פופ ראפ). נהוג לסיים את התקופה עם הופעתם של סגנונות ההארדקור היפ הופ והגנגסטה ראפ בסוף שנות השמונים. זמר סקא ורגאיי בשם דיג'יי קול הרק (אנ'), היגר בתחילת שנות השבעים מג'מייקה לניו יורק שבארצות הברית. ב-1977 הממציא הרק את ה"בריק-ביטינג". במקביל אליו פיתח הדיג'יי גראנדמאסטר פלאש את טכניקות הדיג'יי והסקראצ'ינג. הם טבעו את מונח ה"היפ הופ", ונהוג למנות את תחילת התקופה מרגע זה. בשלב זה, ההיפ הופ לא היה מוכר לציבור הרחב. ב-1979 הוציאה להקת שוגר היל גאנג סינגל בשם "Rapper's Delight" שהצליח בפעם הראשונה לפרסם את הז'אנר שעד אז היה מוכר רק למעטים. הסינגל נחשב לאחד משירי ההיפ הופ המצליחים ביותר בכל הזמנים עם מכירות שעמדו על כ-2 מיליון עותקים. כמו כן הלהקה נחשבת ל"ממציאה" של המושג "ראפ" כשם נרדף להיפ הופ כפי שהוא בא לידי ביטוי בסינגל זה. מרכזו של הראפ בתקופה זו היה בניו יורק והוא לא התפשט לערים אחרות בשלב זה. הראשון שהתאים את הראפ למוזיקת דיסקו היה דיג'יי הוליווד. ב-1979 הדיג'יי גראנדמאסטר פלאש מניו יורק שעבד יחד עם דיג'יי הוליווד המציא את הרמיקסים ואת טכניקות הסאונד המקובלים עד היום במסיבות. גרנדמאסטר נחשב לראפר המפורסם הראשון שהיה מקליט שירים על גבי קסטות והוא גם הרבה לשתף פעולה עם להקות והוא זכה לפופולריות רבה. עם הזמן התפשט הראפ לכל אורך החוף המזרחי של ארצות הברית וב-1985 קנה לו אחיזה גם בחוף המערבי. הראפר הראשון של החוף המערבי הוא טו שורט (Too Short) שהתחיל לשיר שירי ראפ בעלי מסר עם אלבומו הראשון "Players". למרות הופעותיו של טו שורט הראפ של החוף המערבי היה עדיין בחיתוליו. אל אל קול ג'יי (LL Cool J) היה הראפר הראשון שיצר סגנון חדש של ראפ הנקרא פופ ראפ (ראפ שמדבר על אהבה ובעל מסרים רומנטיים) ב-1985 עם אלבומו "Radio". להקת הראפ "Run-D.M.C" שהייתה לא ידועה עד שנת 1984 עת הוציאו את אלבומם הראשון "Run D.M.C". עם הוצאתו הפכו למודל לחיקוי של הראפ. עשרה אלבומי אולד-סקול מומלצים - מאת עומר לוגסי באתר השרת העיוור
קאש דול

ארקישה אנטואנט נייט (באנגלית: Arkeisha Antoinette Knight; נולדה ב-14 במרץ 1992), ידועה בשם הבמה קאש דול (Kash Doll), היא ראפרית אמריקאית. קאש דול נולדה וגדלה בדטרויט שבמישיגן. היא הבכורה מבין שישה אחים. היא החלה לעבוד בגיל צעיר כדי לעזור לאמה החד-הורית לפרנס את משפחתם. היא רצתה להיות ראפרית מילדותה והחלה להוציא מוזיקה באופן עצמאי ולכתוב מגיל צעיר מאוד. היא למדה במכללת הנרי פורד ניהול עסקים, אך עזבה אחרי שנה. כדי לתמוך בצרכים הכספיים של משפחתה, החלה קאש לעבוד כרקדנית בתעשיית הבידור למבוגרים. בתחילת הקריירה שלה, הופיעה קאש דול במועדונים מקומיים ובבתי ספר והשתתפה באירועי צדקה באזור דטרויט. מאוחר יותר, חתמה קאש דול בחברת תקליטים מקומית בדטרויט, שהתפרקה זמן מה לאחר מכן. לאחר מכן, החלה להשתמש במדיה החברתית ובאינסטגרם על מנת להעלות קטעי וידאו קצרים של עצמה מראפרפת. ב-14 במרץ 2018, יום הולדתה ה-26, הוציאה את מיקסטייפ הבכורה שלה, "Brat Mail". באוגוסט של אותה השנה, חתמה בחברת התקליטים ריפבליק רקורדס. ב-2019, הוציאה את אלבום הבכורה שלה, "Stacked". האלבום זכה להצלחה רבה והגיע למקום ה-76 במצעד בילבורד 200. כמו כן, האלבום זכה לשבחים רבים ממבקרי המוזיקה. באותה השנה, השתתפה בשירה של הראפרית האוסטרלית איגי אזליה, "Fuck It Up". בשנת 2021 גילמה את מוניק בדרמת הפשע "Black Mafia Family‏" שיצר 50 סנט לרשת השידור starz. 2019: Stacked 2018: Brat Mail 2018: The Vault מדיה וקבצים בנושא קאש דול בוויקישיתוף אתר האינטרנט הרשמי של קאש דול קאש דול, ברשת החברתית פייסבוק קאש דול, ברשת החברתית אקס (טוויטר) קאש דול, ברשת החברתית אינסטגרם קאש דול, ברשת החברתית טיקטוק קאש דול, סרטונים בערוץ היוטיוב קאש דול, באתר אפל מיוזיק (באנגלית) קאש דול, באתר ספוטיפיי קאש דול, באתר סאונדקלאוד (באנגלית) קאש דול, באתר Last.fm (באנגלית) קאש דול, באתר AllMusic (באנגלית) קאש דול, באתר MusicBrainz (באנגלית) קאש דול, באתר דיזר קאש דול, באתר Discogs (באנגלית) קאש דול, באתר Genius Kash Doll, Republic Records, ‏2019-03-03 (באנגלית) Emmanuel C.M, The Break Presents: Kash Doll - XXL, XXL Mag (באנגלית) Kash Doll Interview: Talks Finding Confidence, 'Hustla' Video and Bringing Meaning to Her Music, Billboard, ‏2019-04-16 Everything You Need To Know About Kash Doll, The FADER (באנגלית) Billboard Charts, Debuts on this week's #Billboard200 (1/2):, @billboardcharts, ‏2019T7:30 (באנגלית) Maya Allen, Kash Doll Spills All Her Skincare Secrets for Glowy Skin in This Video, Marie Claire, ‏2020-04-20 (באנגלית) Iggy Azalea and Kash Doll Team Up in 'F**k It Up' Video, Rap-Up (באנגלית)
שטר אמנה

בדיני ממונות, שטר אמנה הוא שטר שכתוב בלשון שטר הלוואה, אך נכתב בלא הלוואה. והדין הוא שאסור למלוה להשהות את השטר בביתו. שטר זה נקרא 'אמנה', משום שהוא ניתן מתוך אמון הלווה במלווה שלא יתבע ממנו כסף באמצעות השטר שבידיו, אלא אם כן ילווהו. חכמים דרשו את הדין מפסוק בספר איוב: אִם אָוֶן בְּיָדְךָ הַרְחִיקֵהוּ, וְאַל תַּשְׁכֵּן בְּאֹהָלֶיךָ עַוְלָה — ספר איוב, פרק י"א, פסוק י"ד ואולם, נחלקו חכמים בתלמוד הבבלי בחלקו המדויק של הפסוק שממנו נלמד הדין: דאמר רב כהנא אסור לו לאדם שישהה שטר אמנה בתוך ביתו משום שנאמר 'אל תשכן באהליך עולה' [...] משמיה דרב אמרי 'אם און בידך הרחיקהו' זה שטר אמנה ושטר פסים — תלמוד בבלי, מסכת כתובות, דף י"ט, עמוד א'–דף י"ט, עמוד ב' יש שחולק על דין זה ומחדש בתלמוד ירושלמי שכל האיסור הוא רק כאשר משהה את השטר לאחר הזמן שקבע שיחזירנו לו. יש לפחות שלוש דעות בראשונים מה מניע אדם לכתוב שטר אמנה כאילו לווה בו: כדי שאם ירצה ללוות לאחר מכן ילווה בו, ולא יצטרך לכתוב שטר חדש. לאיזו קנוניא שתגרום להפקיע שעבוד הלואתו של אחר על ידי שטר זה (שיהא קדום). כדי שיראה שאינו עשיר, שהרי הוא חייב לאחרים. נחלקו האמוראים בדין חתימת העדים על שטר אמנה: בתלמוד הבבלי מבואר בשם רב ששת בריה דרב אידי שאסור לעדים לחתום על שטר אמנה מפני שהוא נקרא "עוולה", או מפני שעל ידי זה הוא מפסיד לאחרים, ששטר זה יהיה קדום לשטרות אחרים של הלוה שלוה מאחרים (וכן נפסק להלכה ברמב"ם ובשולחן ערוך). לעומת זאת, בתלמוד הירושלמי מבואר בשם רבי חגי שאין איסור על העדים לחתום עליו, שכיוון שהמחויב בשטר מאמינו - אין איסור בחתימה, והאיסור הוא רק להשהותו. על פי שיטת רב ששת בריה דרב אידי בתלמוד הבבלי, העדים שאמרו אמנה היו דברינו אינם נאמנים, משום שאין אדם משים עצמו רשע, אך אם אמרו העדים שבשעה שחתמו לא ידעו השטר היה אמנה, ואחר כך התברר להם הדבר - שאז אינם משימים עצמם רשעים - נאמנים. זאת לעומת המלווה, שאם אמר שהשטר הוא שטר אמנה נאמן מכל מקום, שהוא מפסיד לעצמו, ואינו רשע כיוון שבא לעשות תשובה ולהפסיד לעצמו ממון. הרב אחיקם קשת, קובץ יסודות וחקירות, תשע"ג, ערך שטר אמנה שטר אמנה, ב"אנציקלופדיה יהודית" באתר "דעת" הערך "אמנה", במיקרופדיה תלמודית, באתר ויקישיבה רש"י על מסכת כתובות, דף י"ט, עמוד א', ד"ה שטר אמנה שיירי קרבן על תלמוד ירושלמי, מסכת כתובות, פרק ב', הלכה ג', ד"ה לא, בתירוץ הראשון בית הבחירה למאירי על כתובות יט., ד"ה כל תוספות רי"ד על כתובות יט. תלמוד בבלי, מסכת כתובות, דף י"ט, עמוד ב' משנה תורה לרמב"ם, ספר שופטים, הלכות עדות, פרק ג', הלכה ז' שולחן ערוך, חושן משפט, סימן מ"ו, סעיף ל"ז תלמוד ירושלמי, מסכת כתובות, פרק ב', הלכה ג' רשב"א על כתובות יט:, ד"ה מודעא רש"י על כתובות יט:, ד"ה אעוולה שיטה מקובצת על כתובות יט., ד"ה מ"ט (בשם הרא"ש) הבהרה: המידע בוויקיפדיה נועד להעשרה בלבד ואין לראות בו פסיקה הלכתית.
שמאייל

מרים אל-קטאן (בערבית: Maryam Alqatan; נולדה ב-28 ביוני 1969), הידועה בשם הבמה שמאייל (בערבית: شمايل), היא זמרת כוויתית לשעבר. את אלבום הבכורה שלה Ya athabi, הוציאה בשנת 1998. האלבום זכה להצלחה ובעקבותיו יצא אלבום נוסף בשנה שלאחר מכן, Kaser alzejaj. בהמשך, הוציאה אלבום אולפן שלישי, Katheb o sadeg אך לאחר הוצאתו, חדלה מלהוציא אלבומים במשך שלוש שנים. בשנת 2003, יצא אלבומה הרביעי והאחרון Mahad tharbkom ala edekom. שמאייל הפסיקה את הקריירה המוזיקלית שלה בשנת 2014. 1998: Ya athabi (באנגלית: My Suffering) 1999: Kaser alzejaj (באנגלית: Broke the Glass) 2000: Katheb o sadeg (באנגלית: Lie and Believe) 2003: Mahad tharbkom ala edekom (באנגלית: Nobody Hit Your Hand) מדיה וקבצים בנושא שמאייל בוויקישיתוף شمايل, Discogs (באנגלית) شمايل = Shamayel* - 2000 كذب وصدق = Kizeb Wa Sodeq, Discogs (באנגלית)
Shotgun (שיר של ג'ורג' עזרא)

Shotgun (בעברית: רובה ציד) הוא שיר של הזמר והפזמונאי הבריטי ג'ורג' עזרא. את השיר כתבו עזרא, פרד גיבסון וג'ואל פוט והוא הופק על ידי קאם בלקווד. השיר היה זמין להורדה דיגיטלית ב-18 במאי 2018, והופץ כסינגל השלישי מתוך אלבום האולפן השני של עזרא, Staying at Tamara's. השיר הגיע למקום הראשון במצעד הסינגלים הבריטי והפך לשיר הראשון של עזרא שעשה זאת. כמו כן הגיע למעמד פלטינה מרובעת במדינה. בנוסף, הוא הגיע לראש מצעד המוזיקה האוסטרלי והפך לשיר הראשון של עזרא שעשה זאת גם כן. השיר זכה להצלחה גם במצעדי השירים של אירלנד וניו זילנד. "Shotgun" נכתב במפתח פה מז'ור (F major), עם קצב של 116 פעימות לדקה ורצף אקורדים של F–B♭–Dm–C. ריאן דאלי ממגזין המוזיקה הבריטי NME, תיאר את השיר כ-"המנון" עם "צליל נעים". קליפ המילים הרשמי של השיר, שבחלקו ניתן לראות את עזרא מבצע את השיר, הועלה לראשונה ביוטיוב ב-18 במאי 2018, בסמוך לצאתו של השיר כסינגל. קליפ המילים הגיע למעלה מ-272 מיליון צפיות, נכון לדצמבר 2020. בנוסף לכך, הקליפ הרשמי של השיר הופץ ב-14 ביוני 2018 וצבר למעלה מ-62 מיליון צפיות, נכון לדצמבר 2020. מידע על היצירה "Shotgun" באתר מיוזיק בריינז מידע על הסינגל "Shotgun" באתר מיוזיק בריינז מידע על השיר "Shotgun" באתר AllMusic מידע על היצירה "Shotgun" באתר Discogs מילות השיר "Shotgun" באתר Genius סרטון השיר "Shotgun" באתר יוטיוב מידע על הרצועה "Shotgun" באתר ספוטיפיי "Staying at Tamara's / George Ezra". Tidal. נבדק ב-16 ביוני 2018. {{cite web}}: (עזרה) "Listen to George Ezra's anthemic new song, 'Shotgun'". NME. נבדק ב-16 ביוני 2018. {{cite web}}: (עזרה) "George Ezra's Shotgun is Number 1 on this week's Official Trending Chart". Official Charts Company. נבדק ב-16 ביוני 2018. {{cite web}}: (עזרה) "Shotgun sheet music by George Ezra (Piano, Vocal & Guitar (Right-Hand Melody) – 125720)". www.sheetmusicdirect.com. נבדק ב-13 בספטמבר 2018. {{cite web}}: (עזרה) Daly, Rhian (22 במרץ 2018). "Listen to George Ezra's anthemic new song, 'Shotgun'". NME. נבדק ב-16 ביוני 2018. {{cite web}}: (עזרה) George Ezra – Shotgun (Lyric Video), סרטון באתר יוטיוב (אורך: 3:23) George Ezra - Shotgun (Official Video), סרטון באתר יוטיוב (אורך: 3:27) "Hot/Modern/AC Future Releases". All Access Media Group. נבדק ב-23 ביולי 2018. {{cite web}}: (עזרה) "Top 40/M Future Releases". All Access Media Group. נבדק ב-8 בינואר 2019. {{cite web}}: (עזרה)
ואל וינס

שון אלן מורלי (באנגלית: Sean Allen Morley; נולד ב-6 במרץ 1971) הידוע יותר בשם הבמה שלו, ואל וינס הוא מתאבק קנדי. הוא מוכר בעיקר בשל תקופתו בארגון World Wrestling Federation/Entertainment‏ (WWF/E), שבו הופיע בין שנת 1998 לשנת 2009. בנוסף הוא הופיע זמן קצר בארגון ההיאבקות Total Nonstop Action Wrestling‏ (TNA). במהלך שהותו בארגון ה-WWF/E, וינס זכה פעמיים באליפות הבין יבשתית, פעם אחת באליפות אירופה ופעם אחת באליפות הזוגות העולמית ביחד עם לאנס סטורם. תחת הדמות סטיל, הוא היה המתאבק הצעיר ביותר שהוא לא מקסיקני אשר זכה באליפות העולם במשקל כבד של CMLL. במהלך שהותו בארגוני ההיאבקות המקסיקנים, מורלי הפך לדובר ספרדית. אחותו, אלנה, הייתה נשואה למתאבק אדג' בין שנת 2001 לשנת 2004, לאחר שהשניים הכירו מאז שנת 1998. בפברואר 2020, מורלי זכה לביקורות נזעמות ממתאבקים ומעריצי היאבקות לאחר שהעיר הערות נגד קהילת הטרנסג'נדרים, כשביקר את ארגון ההיאבקות All Elite Wrestling‏ (AEW) על החלטתו לתת את אליפות הנשים למתאבקת הטרנסג'נדרית, ניילה רוז. מורלי כתב בחשבון הטוויטר ובפרופיל הפייסבוק שלו, שרוז הוא בעצם גבר מבחינה ביולוגית, ורק "נשים אמיתיות" יכולות לאחוז באליפות נשים. מספר מתאבקי AEW יצאו להגנתה של רוז, וביניהם דאסטין רודס, כשביקרו את נקודת המבט של מורלי. הישגים בארגון ההיאבקות Consejo Mundial de Lucha Libre - CMLL אליפות העולם במשקל כבד של CMLL (פעם אחת) גרנד פרי בינלאומי (1997) הישגים בארגון ההיאבקות Elite Xtreme Wrestling - EXW אליפות הזוגות של EXW (פעם אחת) - עם דקסטר וריטי הישגים בארגון ההיאבקות Heartland Wrestling Association - HWA אליפות הזוגות של HWA (פעם אחת) - עם סטיב בראדלי הישגים בארגון ההיאבקות Heartland Wrestling Association - IWA אליפות הזוגות של IWA (פעם אחת) - עם ריקי סנטנה הישגים במגזין ההיאבקות Pro Wrestling Illustrated - PWI PWI דירג אותו במקום ה-25 מתוך 500 המתאבקים הטובים ביותר לשנת 1999 הישגים בארגון ההיאבקות World Wrestling Council - WWC אליפות הטלוויזיה של WWC‏ (4 פעמים) אליפות הזוגות של WWC‏ (3 פעמים) - עם גלמור בוי שיין (2) ורקס קינג (1) האליפות הקריבית במשקל כבד של WWC (פעם אחת) הישגים בארגון ההיאבקות World Wrestling Federation/Entertainment - WWF/E אליפות אירופה של ה-WWF (פעם אחת) האליפות הבין יבשתית של ה-WWF (פעמיים) אליפות הזוגות העולמית (פעם אחת) - עם לאנס סטורם מדיה וקבצים בנושא ואל וינס בוויקישיתוף ואל וינס, ברשת החברתית פייסבוק ואל וינס, ברשת החברתית אקס (טוויטר) ואל וינס, באתר WWE.com להיאבקות מקצועית ואל וינס, באתר Online World of Wrestling ואל וינס, במסד הנתונים הקולנועיים IMDb (באנגלית) מורלי לא נשאר ומשיב למתקפה תחת ההתבטאויות שאמר על ניילה רוז
קריפטופס

קריפטופס (שם מדעי: Kryptops; מילולית: "פנים מכוסות", עקב מבנה דביק שהיה על העצמות) הוא סוג של דינוזאור ממשפחת האבליזאוריים, שחי במשך תור הקרטיקון שלפני 110 מיליון שנה לפני זמננו במדבר סהרה. הסוג תואר ב-2008 בידי החוקרים פול סרנו (אנ') וסטיפן ל' ברוסט (אנ') והוא כלל מין אחד - Kryptops palaios, שפירושו: "הישן". הממצאים התגלו באזור מדבר טנרה, שבצפון ניז'ר בתצורת Elrhaz Formation, בה התגלו דינוזאורים רבים כמו הסוקומימוס, האורנוזאורוס והניז'רזאורוס. דינוזאור זה היה דו-רגלי בעל ראש מגושם, זרועות מנוונות והוא כנראה היה טורף גדול. הוא הגיע לאורך של 6 עד 7 מטרים על פי ההערכות. הממצאים שלו היו חלקיים וכללו בעיקר אגן ירכיים מעוך, צלעות בודדות והחלק הקדמי של הלסת העליונה, שהייתה שפופה וקצרה וכנראה היה מצופה בקרטין. המבנה של הלסת העליונה הסגיר את שיוכו למשפחת האבליזאוריים שהיו אוכלי נבלות או ציידים זריזים חלשים. ב-2012 הטילו מספר חוקרים ספק בתקפות הסוג שנחשב לכימרה, כאשר לא הרחק, בערך 15 מטרים ממקום הימצאו התגלו גם שרידים של הדינוזאור אאוקרכאריה, ממשפחת הקרכרודונטוזאוריים ואולי חלק מהממצאים השתייכו אליו. חוקרים אחרים ערערו על סברה זו. מדיה וקבצים בנושא קריפטופס בוויקישיתוף קריפטופס, באתר האנציקלופדיה של החיים (באנגלית) קריפטופס, באתר GBIF (באנגלית)
סוזוקי

האם התכוונתם ל... סוזוקי מוטור – יצרנית רכב יפנית איצ'ירו סוזוקי – שחקן בייסבול יפני דאמו סוזוקי – סולן להקת Can דייצ'י סוזוקי – שחיין יפני היפומי סוזוקי – קשתית פאראלימפית יפנית ונדי סוזוקי (אנ') – מומחית למדעי המוח אמריקאית זנקו סוזוקי – פוליטיקאי יפני וראש ממשלת יפן ה-70 טצ'ויושי סוזוקי – תקליטן יפני דייוויד סוזוקי – אקדמאי ואקטיביסט סביבתי קנדי סוורן סוזוקי – אקטיביסטית סביבתית, נואמת וסופרת קנדית קנטרו סוזוקי – ראש ממשלת יפן בשנת 1945 טושיו סוזוקי – מפיק יפני מסאקי סוזוקי – נגן עוגב וצ'מבלו ומנצח יפני
הלאסי

הלאסי (בהונגרית: Halászi) הוא כפר במחוז גיור-מושון-שופרון, שבצפון-מערב הונגריה. בהלאסי חיו יהודים בתקופות זמן שונות: מדיה וקבצים בנושא הלאסי בוויקישיתוף אתר האינטרנט הרשמי של הלאסי (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
ויטקרידרינדה

ויטקרידרינדה (שם מדעי: Vitakridrinda) הוא סוג של דינוזאור ממשפחת האבליזאוריים, שחי בסוף הקרטיקון באסיה לפני 69 עד 66 מיליון שנה לפני זמננו. המאובנים שלו התגלו בשטחי תצורת פאב (אנ') שבבלוצ'יסטן בפקיסטן והוא קרוי על שם הפרט "פרט ויטאקרי" (Vitakri Member), שבו נחשפו את ממצאיו. הממצאים של דינוזאור זה היו מועטים וכללו בעיקר כמה עצמות ירך, חלקים קדמיים מהגולגולת ושן אחת. הסוג נקרא בשמו ב-2006 בידי החוקר מ. ס. מאלקני (M.S. Malkani). בהמשך נמצאו באזור גם שרידים של קדמת החוטם וכמה חוליות, אך חוקרים אחרים שייכו אותם לסוג חדש של דמוי תנינאי - Induszalim. דינוזאור זה על פי הממצאים הגיע לאורך של 6 מטרים, על פי תומאס הולץ הבן. הוא היה טורף גדול בעל לסתות קצרות שייתכן וניזון מנבלות. הוא נכחד לחלוטין, עם אחרוני הדינוזאורים לפני 66 מיליון שנה בעת הכחדת הקרטיקון הגדולה. ויטקרידרינדה, באתר GBIF (באנגלית) Malkani, M.S. (2006). "First rostrum of carnivorous Vitakridrinda (Abelisaurid theropod dinosaur) found from the Latest Cretaceous dinosaur beds (Vitakri) Member of Pab Formation, Alam Kali Kakor Locality of Viakri area, Darkham District, Balochistan, Pakistan". Sindh University Y Research Journal (Science Series). 38 (3): 7–26. Malkani, M.S., 2015b. Dinosaurs, mesoeucrocodiles, pterosaurs, new fauna and flora from Pakistan. Geological Survey of Pakistan, Information Release 823: i-iii,1-32.
יחסי יפן–לטביה

יחסי יפן–לטביה (ביפנית: 日本とラトビアの関係, בלטבית: Japānas un Latvijas attiecības) הם היחסים הדיפלומטיים בין יפן לבין הרפובליקה של לטביה. שתי המדינות כוננו יחסים דיפלומטיים רשמיים ב-10 באוקטובר 1991. לטביה מיוצגת ביפן על ידי שגרירותה בטוקיו, בירת יפן. יפן מיוצגת בלטביה על ידי שגרירותה בריגה, בירת לטביה. בשנת 2018, היצוא היפני ללטביה עמד על 7.6 ין. המוצרים העיקריים אשר הוצאו ללטביה הם: מכונות, מוצרים אלקטרוניים ומוצרי רכב. הייבוא היפני מלטביה באותה השנה, עמד על 8 מיליארד ין. המוצרים העיקריים אשר הובאו ליפן הם: עץ ורהיטים. נכון לאוקטובר 2019, 59 אזרחים יפניים חיים בלטביה. נכון ליוני 2017, 214 אזרחים לטבים חיים ביפן. ליפן ולטביה יש הסכם ערים תאומות אחד: יפן קובה, יפן עם לטביה ריגה, לטביה מדיה וקבצים בנושא יחסי יפן–לטביה בוויקישיתוף משרד החוץ היפני משרד החוץ הלטבי Country Comparison :: Population — The World Factbook - Central Intelligence Agency, www.cia.gov Country Comparison :: Area — The World Factbook - Central Intelligence Agency, www.cia.gov [http://www2.ttcn.ne.jp/honkawa/9460.html �}�^�����E�e���̏@��], www2.ttcn.ne.jp Country Comparison :: GDP (purchasing power parity) — The World Factbook - Central Intelligence Agency, www.cia.gov Human Development Data (1990-2018) | Human Development Reports, hdr.undp.org LR vēstniecība Japānā, Embassy of Latvia in Japan, www.mfa.gov.lv Japānas vēstniecība Latvijā, Ministry of Foreign Affairs of Japan (בלטבית) https://www.mofa.go.jp/a_o/ocn/pw/page23e_000154.html
איקרן

איקרן (בהונגרית: Ikrény) הוא כפר במחוז גיור-מושון-שופרון, שבצפון-מערב הונגריה עם 1,772 תושבים (בשנת 2011) ו-1,826 בשנת 2015. במפקד האוכלוסין של 2011, 82.6% מהתושבים הזדהו כהונגרים, 0.4% כבולגרים, 0.3% כצוענים, 2% כגרמנים ו-0.2% כרומנים (17.2% לא הזדהו). ההתפלגות הדתית הייתה: רומים-קתולים 45.6%, רפורמים 3.9%, לותרנים 4.2%, יוונים-קתולים 0.5%, לא-דתיים 9.9% (34.5% לא הזדהו). מדיה וקבצים בנושא איקרן בוויקישיתוף אתר האינטרנט הרשמי של איקרן (בהונגרית) נתוני הכפר באתר הלמ"ס ההונגרי Kiadványtár - Központi Statisztikai Hivatal, www.ksh.hu Magyarország helységnévtára, www.ksh.hu ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
מלחמתו של צ'ארלי וילסון

מלחמתו של צ'ארלי וילסון (באנגלית: Charlie Wilson's War) הוא סרט דרמה משנת 2007 בכיכובם של טום הנקס, ג'וליה רוברטס, איימי אדמס, כריסטופר דנהאם, נד ביטי, פיליפ סימור הופמן וג'ון סלאטרי, המבוסס על סיפור אמיתי אודות חבר בית הנבחרים של ארצות הברית מטעם טקסס, צ'ארלי וילסון, ומעורבותו במבצע ציקלון, מבצע חשאי של ה-CIA לחימוש המוג'אהדין במלחמת אפגניסטן-ברית המועצות. את התסריט כתב ארון סורקין. עלילת הסרט מתרחשת בשנות השמונים. ג'ואן הרינג (ג'וליה רוברטס), חברתו הוותיקה של צ'ארלי וילסון (טום הנקס), חבר קונגרס מטקסס, שכנעה אותו לתמוך ולקדם את הסיוע האמריקני למוג'אהדין, תנועת ההתנגדות האפגנית שלחמה בצבא הרוסי שכבש את אפגניסטן. וילסון נעזר בגוסטב "גאסט" לסקאריס אבראקוטוס (פיליפ סימור הופמן), סוכן חשאי ותיק ומיומן ב-CIA ובצוות כוחות מיוחדים מן האגף לפעולות מיוחדות בסוכנות, שבו חבר גם מייקל ויקרס (כריסטופר דנהאם), איש הכוחות המיוחדים של צבא ארצות הברית ולימים תת-מזכיר ההגנה למודיעין. וילסון ושותפיו הצליחו לגבש אסטרטגיה יעילה לתמיכה, אימון וסיוע למורדים האפגניים, וסייעו לניצחונם על הצבא הרוסי. מנגד, התברר כי מן הסיוע הגיע לבסוף לאוסמה בין לאדן ואנשיו. טום הנקס כנציג צ'ארלי וילסון ג'וליה רוברטס בתפקיד ג'ואן הרינג פיליפ סימור הופמן בתפקיד גוסט אברקוטוס איימי אדמס בתפקיד בוני באך נד ביטי כנציג דוק לונג כריסטופר דנהם בתפקיד מייקל ג'י ויקרס אמילי בלאנט בתפקיד ג'יין לידל אום פורי כנשיא פקיסטן מוחמד זיא אל-חאק קן סטוט כסוחר הנשק הישראלי צבי רפיח ג'ון סלאטרי כמנהל הפעילות האירופית של ה-CIA הנרי קרוולי מייקל ספלמן כסוכן ה-CIA, פטריק דניס או'הייר כראש תחנת ה-CIA, הרולד הולט ג'וד טיילור ככוכבנית השואפת להיות כמו קריסטל לי אתר האינטרנט הרשמי של מלחמתו של צ'ארלי וילסון אתר האינטרנט הרשמי של מלחמתו של צ'ארלי וילסון "מלחמתו של צ'ארלי וילסון", במסד הנתונים הקולנועיים IMDb (באנגלית) "מלחמתו של צ'ארלי וילסון", באתר נטפליקס "מלחמתו של צ'ארלי וילסון", באתר AllMovie (באנגלית) "מלחמתו של צ'ארלי וילסון", באתר Rotten Tomatoes (באנגלית) "מלחמתו של צ'ארלי וילסון", באתר Box Office Mojo (באנגלית) "מלחמתו של צ'ארלי וילסון", באתר Metacritic (באנגלית) "מלחמתו של צ'ארלי וילסון", באתר אידיבי "מלחמתו של צ'ארלי וילסון", במסד הנתונים הקולנועיים KinoPoisk (ברוסית) יואב פרומר, הישראלים של צ'רלי, באתר nrg‏, 4 ביולי 2003. דני לרנר, מהטוב לגרוע ביותר: כל הסרטים של טום הנקס, באתר nrg‏, 18 באוקטובר 2016. איתי שטרן וסוכנויות הידיעות, הפרק החדש של סימפסון, באתר nrg‏, 20 בדצמבר 2007.
אילוקלסיה

אילוקלסיה (שם מדעי: Ilokelesia) הוא סוג של דינוזאור ממשפחת האבליזאוריים, אשר חי בתור הקרטיקון שלפני 95 מיליון שנה לפני זמננו. הוא התגלה ב-1991 בתצורת וינקול (אנ') שבנאוקן, בארגנטינה. הסוג נחקר ותואר בידי החוקרים רודולפו קוריה ולאונרדו סלגאדו ב-1998. משמעות השם היא משפת ילידי צ'ילה - המפוצ'ה ומשמעותו: "לטאת בשר". הסוג כלל מין יחיד - Ilokelesia aguadagrandensis, על שם היישוב Aguada Grande, לצידו נמצאו המאובנים. האילוקלסיה היה דינוזאור בינוני בעל גולגולת קצרה, רגליים אחוריות גדולות ושריריות וזרועות מנוונות. החוקר גרגורי ס. פאול העריך שהגיע לאורך 4 מטרים ולמשקל של 200 קילוגרם. הערכות אחרות נתנו לו מדד אורך של 5.3 מטרים או 5.8 מטרים ומשקל 840 קילוגרם. הדינוזאור שונה משאר בני משפחת האבליזאוריים במספר מאפיינים, כמו עצמות צדדיות בלסת העליונה וחוליות צוואר מופחתות. גם מבנה אגן הירכיים בעל מאפיינים שונים במקצת משאר קרוביו ובכל זאת הוא נחשב לאבליזאור אמיתי. ייתכן שדינוזאור זה היה פרימיטיבי בקבוצתו ובעל מאפיינים שירש מנואזאוריים שחיו לצידו. מדיה וקבצים בנושא אילוקלסיה בוויקישיתוף אילוקלסיה, באתר האנציקלופדיה של החיים (באנגלית) אילוקלסיה, באתר GBIF (באנגלית)
אלסנדרו מאנצ'יני

אלסנדרו מאנצ'יני (באיטלקית: Alessandro Mancini; נולד ב-4 באוקטובר 1975) הוא פוליטיקאי סן מרינזי, הקפיטן העוצר של סן מרינו מחודש אפריל 2020 עד אוקטובר באותה השנה. מאנצ'יני שרת כקפיטן עוצר של סן מרינו יחד עם גרציה צפרני. בנוסף לכך שרת מאנצ'יני כקפיטן המחוז של סן מרינו בתקופה המקבילה בשנת 2007, יחד עם אלסנדרו רוסי. מאנצ'יני הוא חבר במפלגת הסוציאליסטים והדמוקרטים של סן מרינו. San Marino, ספר העובדות העולמי של ה-CIA The CIA world factbook 2008, ספר העובדות העולמי של ה-CIA ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.